hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu ca hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu en hu hu hu hu hu hu hu hu hu hu hu hu hu en hu uk hu hu hu hu hu en hu hu en hu en hu hu hu hu hu
posztdok napló 252. – búcsú egy kedves ismerőstől…, Erzsi néni emlékére – KISPASZTI WEB
Menü + × expanded collapsed
Shafir moshav (kép forrása: Internet)
Szerda este, mielőtt kilépek az egyetemről, eltervezem a másnapot. Reggel kilenckor az elektron mikroszkóphoz viszek négy mintát, utána dolgozunk  egy cikken és egy január végi konferenciára szánt poszteren. Van még pár bevonat, amelynek a vezetőképességét kell meghatároznom, s az új témám területén is előre kéne haladni…
Este kilenc körül megcsörren a telefon, kedves ashkeloni ismerősöm és gyakori vendéglátóm, Orna az. Rossz hírt közöl, elment Yossi mamája. Bár az utóbbi hetekben egyre aggasztóbb fejlemények jöttek az állapotáról, mégis mellbe vág a tragikus információ. Nem sokat töprengek, tudom, másnap ott a helyem a temetésen. Vannak az életben olyan helyzetek, amikor a tudomány várhat, amikor ki kell lépni a laborból, mert odakint néha sokkal fontosabb dolgok történnek.
Az elmúlt másfél évben, viszonylag gyakran találkoztam Erzsi nénivel. Yossi minden, náluk töltött Shabbat előestéjén elugrott a mamájához a gyertyagyújtásra, szombat délután pedig mi is csatlakoztunk Ornával. Türelmesen vártunk a sabesz liftre, majd húsz, huszonöt perces vizitjeink során megvitattuk a világ történéseit. Kicsit a miskolci nagymamámat idézte – földije is volt -, a palócos “A” betűje mindenképpen. Ott szólt nála a Duna tv, hasonlóan a többi izraeli, Magyarországról származó kortársához. Mindig megörült annak, ha az Új Kelet hasábjain  tőlem olvasott egy-egy írást. Pár napja, még kórházi ágyán is érdeklődött hogylétem felől…
Az egyik alkalommal, amikor hallott a barátnőmről, kérte, mutassak egy képet róla. Az elektronikus kütyük idejében, nem volt nálam nyomtatott felvétel. Megígértem, majd legközelebb… A következő alkalommal elfelejtettem elvinni a képet… s most már nincs legközelebb 😦
Csütörtök reggel nekivágok hát életem első izraeli temetésének. Amikor a 63-as a Jabotinsky útról kifordul az Azrieli Ceter felé, még nem is gondolom, hogy az ebben a kereszteződésben végrehajtott alvilági leszámolás képei néhány óra múlva bejárják a világsajtót…
Ha az ember túl sokáig van egy adott országban, előbb-utóbb az esküvőket és örömünnepeket megtöri egy-egy fájdalmas búcsú is – gondolkodom mindezen, miközben helyet keresek a délre tartó vonaton.
Tizenkettőkor vettszünk búcsút Shafir moshav temetőjében Erzsi nénitől. Annak idején nagymamám testvérének voltak a szomszédjai, most már egymás mellett nyugszik mindkét házaspár a helyi sírkertben. Odahaza a Menház Schnitzer Ármin Mikromúzeumában hányszor, de hányszor elmondtam tárlatvezetés közben – a nyolc szál gyalulatlan deszkából készülő koporsóról értekezve -, hogy Izraelben koporsó nélkül temetnek. Talán fel sem fogtam igazából miről is szónokolok, csak most itt a domboldali temetőben értem meg a dolgot igazán.
“Shafir – A falut Magyarországról és Csehszlovákiából származó magyar nyelvű olék (bevándorlók), holokauszt túlélők alapították 1949-ben a HAPOEL HAMIZRACHI, vallásos cionista munkáspárt keretében és a B’NE AKIVA vallásos ifjúsági szervezet közreműködésével. Így történt, hogy 2700 év után ismét zsidó lakossága van Shafir településnek.” forrás itt
Jó pár rokont, családi barátot ismerek a gyászoló gyülekezetből…, fájó szívvel búcsúzunk Erzsi nénitől. Emlékét magamban és a Posztdok napló hasábjain őrzöm, családjának sok erőt ezekben a nehéz napokban. Nyugodjon békében, legyen Neki könnyű a föld!
Az egyetemre menet, a Jabotinsky sarkán már csak néhány rendőr autót és öt-hat tv-és közvetítőkocsit látok, nyoma sincs a két órával korábbi robbantásnak. Odabent tényleg megvárt a nanotechnológia.
Facebookon való megosztáshoz kattintás ide.(Új ablakban nyílik meg)
Kattints ide a Twitter-en való megosztáshoz(Új ablakban nyílik meg)
Megosztom a LinkedInen(Új ablakban nyílik meg)
Ajánlás egy barátnak email-ben(Új ablakban nyílik meg)
Kattints ide a nyomtatáshoz(Új ablakban nyílik meg)
Előző bejegyzés Előző bejegyzés:
posztdok napló 251. – a 007-es ügynök ZIZILEND nyomában
Következő bejegyzés Következő bejegyzés:
posztdok napló 253. – ékszerüzleti dilemmák, avagy egy kis SUNDORolás Prágában
Vélemény, hozzászólás? Kilépés a válaszból
Adatok megadása vagy bejelentkezés valamelyik ikonnal:
E-mail cím (kötelező) (Nem lesz látható)
Hozzászólhat a WordPress.com felhasználói fiók használatával. ( Kilépés /  Módosítás )
Hozzászólhat a Twitter felhasználói fiók használatával. ( Kilépés /  Módosítás )
Hozzászólhat a Facebook felhasználói fiók használatával. ( Kilépés /  Módosítás )
Kérek e-mail értesítést az új hozzászólásokról.
Kérek e-mail értesítést az új bejegyzésekről.
Rádió Bézs: 55 perc a Csodák Palotájából
STRATÉGIA #2 – zsiráfok és elefántok az “ötlet” szolgálatában
Közösségi matricázás a Judafesten
Újra itt a Diák Innovátorok Klubja
Ezt írtam… Hónap kiválasztása 2018 november  (1) 2016 szeptember  (1) 2016 március  (1) 2016 január  (1) 2015 december  (1) 2015 november  (1) 2015 október  (2) 2015 augusztus  (2) 2015 július  (4) 2015 május  (2) 2015 március  (2) 2015 február  (1) 2014 december  (1) 2014 október  (2) 2014 szeptember  (2) 2014 július  (3) 2014 június  (1) 2014 május  (2) 2014 április  (4) 2014 március  (2) 2014 február  (2) 2013 december  (1) 2013 november  (4) 2013 október  (5) 2013 szeptember  (3) 2013 augusztus  (10) 2013 július  (4) 2013 június  (3) 2013 május  (4) 2013 április  (9) 2013 március  (8) 2013 február  (5) 2013 január  (9) 2012 december  (9) 2012 november  (46) 2012 október  (11) 2012 szeptember  (9) 2012 augusztus  (6) 2012 július  (3) 2012 június  (8) 2012 május  (9) 2012 április  (11) 2012 március  (9) 2012 február  (12) 2012 január  (12) 2011 december  (9) 2011 november  (9) 2011 október  (14) 2011 szeptember  (18) 2011 augusztus  (19) 2011 július  (20) 2011 június  (19) 2011 május  (8) 2011 április  (3) 2011 március  (3) 2011 január  (1) 2010 november  (1) 2010 szeptember  (1) 2009 augusztus  (1) 2009 június  (1) 2008 december  (1) 2008 július  (2) 2008 június  (1) 2008 május  (2) 2008 április  (1) 2008 március  (3) 2008 február  (3) 2008 január  (8) 2007 december  (5) 2007 november  (7) 2007 október  (19) 2007 szeptember  (32) 2007 augusztus  (106) 2007 július  (116) 2007 június  (95) 2007 május  (45) 2007 április  (65) 2007 március  (25) 2007 február  (59) 2007 január  (47) 2006 december  (1) 2006 november  (4) 2006 október  (4) 2006 szeptember  (2) 2006 augusztus  (9)
Ki járt a weblapomon?
KISPASZTI WEB, Működteti a WordPress.com.
Already have a WordPress.com account? Log in now.